ಅತಿವೃಷ್ಠಿಯಿಂದ ದೇವಸ್ಥಾನದ ಗೋಡೆ ಕುಸಿತ. ಗದಗ,ಅ.12ಹಿ.ಸ: ನಿರಂತರವಾಗಿ ಸುರಿಯುತ್ತಿರುವ ಮಳೆಗೆ ಮಣ್ಣಿನ ಗೋಡೆಯೊಂದು ನೋಡ ನೋಡುತ್ತಿದ್ದಂತೆ ಕುಸಿದು ಬಿದ್ದಿರುವ ಘಟನೆ ಗದಗ ಜಿಲ್ಲೆಯ ನರಗುಂದ ಪಟ್ಟಣದಲ್ಲಿ ಸೋಮವಾರ ಸಂಭವಿಸಿದೆ. ನರಗುಂದ ಪಟ್ಟಣದ ಕಸಬಾ ಓಣಿಯ ಶ್ರೀ ಬಸವೇಶ್ವರ ದೇವಸ್ಥಾನದ ಮಣ್ಣಿನ ಗೋಡೆ ಕುಸಿತವಾಗಿದೆ. ಏಕಾಏಕಿ ಗೋಡೆ ಕುಸಿತ ಕಂಡು ಸ್ಥಳಿಯರು ಭಯಭೀತರಾಗಿದ್ದಾರೆ. ಅದೃಷ್ಟವಶಾತ್ ಪ್ರಾಣ ಹಾನಿ ಸಂಭವಿಸಿಲ್ಲ. ಗೋಡೆ ಕುಸಿತವಾಗುವುದನ್ನು ಸ್ಥಳೀಯರು ಮೊಬೈಲ್ ನಲ್ಲಿ ಸೇರೆ ಹಿಡಿದಿದ್ದಾರೆ. ನಿರಂತರ ಮಳೆಗೆ ನರಗುಂದ ತಾಲೂಕಿನಾದ್ಯಂತ ಒಂದುವಾರದಲ್ಲಿ 30 ಕ್ಕೂ ಹೆಚ್ಚು ಮನೆಗಳಿಗೆ ಹಾನಿಗೊಳಗಾಗಿವೆ . ಅಂತರ್ಜಲದ ಹೆಚ್ಚಳ, ಅತಿಯಾದ ತೇವಾಂಶದಿಂದ ಹಳೆಯ ಕಾಲದ ಮಣ್ಣಿನ ಮನೆಗಳು, ದೇವಸ್ಥಾನಗಳು, ಸಮುದಾಯ ಭವನಗಳು ಧರೆಗೆ ಉರುಳುತ್ತಿವೆ. ಹಿಂದುಸ್ತಾನ ಸಮಾಚಾರ ಶ.ಕು ಎಂ ವೈ ಎಂ.ಎಸ್ .